ครม.อนุมัติวงเงินงบประมาณรายจ่ายประจำปี พ.ศ.2563 วงเงิน 3,200,000 ล้านบาท
ครม.อนุมัติวงเงินงบประมาณรายจ่ายประจำปี พ.ศ.2563 วงเงิน 3,200,000 ล้านบาทนายพุทธิพงษ์ ปุณณกันต์ ในฐานะโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี หรือ ครม. วันนี้ มีมติเห็นชอบวงเงินงบประมาณรายจ่ายประจำปีงบประมาณ พ.ศ.2563 จำนวน 3,200,000 ล้านบาท เพิ่มขึ้นร้อยละ 6.7 จากปีงบประมาณ 2562 ซึ่งอยู่ที่ 2 แสนล้านบาท โดยมีโครงสร้างงบประมาณรายจ่าย ประกอบด้วย รายจ่ายประจำ 2,358,410.5 ล้านบาท เพิ่มขึ้นร้อยละ 3.8 จากปีงบประมาณ 2562 หรือคิดเป็นสัดส่วนร้อยละ 73.7 ของวงเงินงบประมาณ  รายจ่ายเพื่อชดใช้เงินคงคลัง 62,709.5 ล้านบาท คิดเป็นสัดส่วนร้อยละ 2 ของวงเงินงบประมาณ รายจ่ายลงทุน 691,200 ล้านบาท เพิ่มขึ้นร้อยละ 6.5 ยากปีงบประมาณ 62 หรือคิดเป็นร้อยละ 21.6 ของวงเงินงบประมาณ รายจ่ายชำระคืนต้นเงินกู้ 87,680 ล้านบาท เพิ่มขึ้นจากปีงบประมาร 62 ร้อยละ 12.1 หรือคิดเป็นสัดส่วนร้อยละ 2.7 ของวงเงินงบประมาณ  ขณะที่รายได้สุทธิ จำนวน 2,750,000 ล้านบาท  งบประมาณขาดดุล 450,000 ล้านบาท เท่ากับปีงบประมาณ 62 และคิดเป็นสัดส่วนร้อยละ 2.4 ของผลิตภัณฑ์มวลรวมในประเทศ หรือจีดีพีทั้งนี้ วงเงินงบประมาณรายจ่ายประจำปี 2563 ได้ตั้งอยู่บนสมมติฐานทางเศรษฐกิจไทย ที่คาดว่าในปี 2563 จะขยายตัวร้อยละ 3.5 ถึง 4.5 และงบฯดังกล่าว ยังเท่ากับกรอบวงเงินตามแผนการคลังระยะปานกลางปีงบประมาณ 2563 ถึงปี 2565 ตามที่ ครม.ได้มีมติเห็นชอบไปแล้ว สำหรับงบประมาณรายจ่ายลงทุนและงบประมารรายจ่ายชำระคืนต้นเงินกู้ก็มีจำนวนและสัดส่วนในกรอบที่กำหนดตามพระราชบัญญัติวินัยการเงินการคลังของรัฐ